**POLITIETS KUNSTFORENING** 

**KØBENHAVN**

**Referat af den ordinær generalforsamling i Politiets Kunstforening – København**

**onsdag den 27. februar 2019 kl. 16.00** på **Teglholm Alle 1-3 (kantinen), 2450 København SV**.

**Antal medlemmer: 327 (aktive 295, passive 32)**

**Fremmødte : 147 medlemmer, excl. fuldmagter.**

**Fg. formand, Jeanette Schou bød velkommen til forsamlingen.**

1. **Valg af dirigent.**

**Udvalget foreslog Henrik Møller Jacobsen, der blev valgt uden modkandidater.**

**Dirigenten anbefalede at der blev valgt et stemmeudvalg.**

**Stemmeudvalg: Birgitte Mathiasen m.f..**

1. **Fg. formands beretning:**

På vegne af den nuværende bestyrelsesformand Anne Tønnes, har jeg fået bemyndigelse til at holde årets beretning.

Kære medlemmer af Politiets Kunstforening.

Velkommen til årets generalforsamling – og tak for jeres store fremmøde.

Det er som ny formand for I/A-udvalget en fornøjelse at byde velkomme til så mange medlemmer, men det er til dels også skræmmende at stå her foran jer, da det er min første generalforsamling som formand og dermed også min første beretning.

Først vil jeg gerne rette en tak til ledelsen på Teglholmen for lån af politiets lokaler.

I årsberetningen vil jeg fortælle om foreningens virke i 2018, blandt andet om de udfordringer vi har haft i udvalget i årets løb, men der vil også være plads til at fortælle lidt om fremtiden.

Vi skal selvfølgelig også have udlodning af den indkøbte kunst. Det bliver spændende at se, hvem de heldige vinder er i år. Desværre har vi været nødt til at ty til en alternativ måde at forestå lodtrækningen på, da systemet er brudt sammen. Det kan simpelthen ikke mere. Set i lyset heraf er det nok meget passende, at vi i år skal stemme om ny udlodningsprocedure. Hvert medlem skulle gerne have fået udleveret et ekstra lod (i enten farven hvid, grøn, blå, gult). De medlemmer som har medbragt fuldmagter, skal sørge for at få et lod pr. fuldmagt.

Jeg skal minde jer på, at man ifølge vores vedtægter § 12a kun kan erhverve et kunstværk, hvis man er tilstede eller repræsenteret ved fuldmagt på generalforsamlingen.

Vi skal også have en ekstra-lodtrækning, hvor de passive medlemmer også må deltage. Alle skal sørge for, at de har fået udleveret et rødt bagernummer/lod.

Idet vi i år skal stemme om vedtægtsændringer, har vi valgt ikke at afholde auktion eller foredrag. Vi tænker, at det kommer til at tage tid med de indkommende forslag.

Når jeg betragter den kunst, som I/A-udvalget har indkøbt i år, er det min opfattelse, at de har forsøgt at ramme så bredt som overhovedet muligt, for at der er noget for alle. Der er sikkert delte meninger om den indkøbte kunst. Men sådan vil det altid være. Vi har alle forskellige personligheder og det vil også komme til udtryk i vores kunstvalg.

Men jeg ved, at udvalget har gjort en stor indsats for at udvælge nogle interessante kunstværker.

**Sommerturen 2018** gik til Sydsjælland og Lolland-Falster.

Fredag den 24. august kl. 13.00 kørte bussen fra Politigården i retning af Næstved. Ved første stop skulle man på en guidet tur af Boderne. Guiden Mette Bruun fortalte om museets store samling af Holmegårds glaskunst. Hun kunne oplyse, at samlingen i 2020 ville blive overført til Holmegårds Fabrikslade, der p.t. er ved at blive ombygget til museum. Næstved Museum er p.t. beliggende i en ældre kirkebygning, og hun var meget glad for det nye museum, hvor værkerne rigtig kunne vises frem.

Næste besøg på turen var Udby Præstegård, som er en firlænget bindingsværksgård med stråtag fra midten af 1600 tallet. Gården rummer Grundtvigs Mindestuer. Vi fik en guidet tur af gården. Guiden Dorrit holdt et foredrag om selve gården, Grundtvigs fader og digterpræsten Grundtvig.

Efter besøget fortsat turen mod Maribo, hvor vi skulle overnatte. Turen til hotellet gik ikke helt som planlagt, da det viste sig, at man skulle have en særlig tilladelse til at køre over Storstrømsbroen med en bus af den størrelse, som medlemmerne blev fragtet i. Det betød, at vi ankom til hotellet senere end planlagt. På hotellet fik vi af vide, at de havde flyttet tidspunktet for middagen, hvorved vi havde 15 minutter til indtjekning mv.

Dag 2 startede med et besøg ved Maribo Domkirke. Domkirke var oprindelig en birgittinsk klosterkirke. Byggeriet foregik i en stor del af 1400 tallet. Kirken blev domkirke i 1803 ved oprettelsen af Lolland-Falster stift. Leonora Christina, der i 1685 var kommet ud af sit lange fangenskab i Blåtårn opholdt sig i Maribo til hun døde 1698. Hun blev begravet i gravkammeret under stenen.

Fra Maribo Domkirke gik vi ad de hyggelige gamle gader til Torvet. Her var frugtmarked med mange boder, og der var ligeledes loppemarked.

Herfra fortsatte vi til Galleri Lolland, galleriets ejer Ann- Vibeke Munter havde inviteret os til fernisering. Efter velkomsten fortale hun kort om sin tid i Frankrig, om sine egne billeder og de øvrige kunstnere, som hun samarbejdede med. Foreningen købte kunst til udlodning på generalforsamling.

Så gik turen til Pederstrup, hvor vi skulle besøge Reventlow Museet. Museet blev oprettet 1938 i forbindelse med markeringen af 150 året for stavnsbåndets ophævelse. Pga. regnvejr måtte vi desværre springe den smukke park med mange store og sjældne træer over.

Herefter skulle vi se Dodekalitten, hvor vi skulle se granitfigurer, som er stenstøtter i 7 – 9 meters højde. Mens man beundrer disse stenskulpturer, lyder der elektroakustisk sang. Alle der besøgte stedet var meget begejstrede.

På 3 dagen tog vi til Nakskov havn, hvor vi skulle ud og sejle med Postbåden. Undervejs var der stop, blandt andet på Slotsøen, Enehøje.

Vores skipper var vores guide og fortæller på hele tur og havde rigtig mange interessante historier.

Efter returnering til Nakskov Havn gik turen tilbage til København. Undervejs faldt flere af medlemmerne i søvn, hvilket formodes skyldes alt den friske luft, man havde fået i løbet af dagen.

Tak til deltagerne for den store interesse og det gode humør.

Har I lyst til at høre nærmere om turen, må jeg henvise til foreningens hjemmeside.

**Sommerturen 2019**

Sommertursudvalget er allerede i gang med at arrangere årets sommertur. Turen vil i år gå til Als og er planlagt til at finde sted i slutningen af august. Der kommer mere på hjemmesiden.

**Efterårsturen 2019**

Efterårsturen løb af stablen den 15. november. I år var der arrangeret en guidet byvandring på indre Vesterbro med Gadens Stemmer.

Lars Rs var guide på turen. Han fortalte om sit liv som hjemløs, misbruger, om livet bag ”tremmer” og om sammenholdet med pigerne på Skælbækgade.

Tak til deltagerne for den store interesse.

**Foreningens rekrutteringsindsats**

På de foregående generalforsamlinger er der blevet talt om, hvad man skal gøre for at rekruttere nye medlemmer til foreningen. Umiddelbart bliver vi som forening nødt til at forny os og finde på nye aktiviteter, som interesserer et yngre publikum. Ellers bliver det svært for foreningen at skaffe nye medlemmer. Vi kan i hvert fald konstatere, at der i årets løb har været mere afgang end tilgang af nye medlemmer. En del af det anses dog for at være naturlig afgang.

I løbet af året har udvalget få oprettet en foreningsside på intranettet, hvor medarbejderne kan læse lidt om kunstforeningen og hvor man bliver henvist til foreningens hjemmeside for yderligere oplysninger.

Vi har accepteret at udlåne noget af den indkøbte kunst til Færdslen i takt med, at det bliver indkøbt. Dette skulle gerne skabe noget interesse blandt de ansatte.

Vi har udstillinger her på Teglholmen, som Ginette og jeg selv står for, hvilket skaber noget respons. Palle og Lars E sørger for at udstille sine indkøb på City, hvilket også giver noget respons.

For at vi kan få flere medlemmer handler det blot om, at vi er synlige og finde på nye aktiviteter.

**Foreningens økonomi**

Vi bliver også nødt til at vende foreningens økonomi. Idet vi mister medlemmer, bliver vi som forening også fattigere. Der er færre penge til indkøb af kunst og mindre tilskud til arrangementer.

Normalvis har udvalget holdt et niveau på 40-50 værker til udlodning, hvilket vi også vil forsøge at fastholde i fremtiden. Men kunsten skal også have en fornuftig kvalitet, hvorfor det kan blive nødvendigt at købe færre værker. Det håber jeg, at medlemmerne er indforstået med!

Kassereren vil senere berette, hvordan det står til med økonomien.

**Ny foreningsstruktur**

Som I kan læse at de indkommende forslag, har øverste ledelse ønsket at udtræde af foreningens bestyrelse. Som en konsekvens at deres udtræden, har flere ytret bekymring omkring foreningens fremtid.

Jeg kan blot sige, at der ikke er noget odiøst ved denne udtræden.

Så vidt det er mig bekendt, er øverste ledelse udtrådt af alle bestyrelser. Årsagen hertil skal blandt andet findes i de uheldige sager, som har set dagens lys, hvor ledende medarbejdere i den offentlige sektor har misbrugt deres stilling.

For at sikre at København Politis ledelse fremstår så neutral som overhovedet muligt, udtræder de af bestyrelsen.

Jeg vil dog også tillade mig at sige til medlemmerne, at I skal lade være med at tillægge øverste ledelse så megen betydning. De alene definerer ikke vores lille forening, men det gør til gengæld alle dens medlemmer heriblandt øverste ledelse, alle vores aktive og passive medlemmer samt udvalget.

Jeg synes heller ikke, at det er rimeligt, at man pålægger ledelse sådan et ansvar.

**Bankaftale**

Vores kasserer har det sidste års tid brugt megen tid på at få styr på en ny bankaftale med Danske Bank. Banken har stillet krav om, at foreningen får sin egen konto frem for at køre på en såkaldt skyggekonto. Kravet har været helt på sin plads, da de kun har gjort det for at sikre foreningen mod tab i tilfælde af død e.l. blandt kassereren og bestyrelsen.

Ikke desto mindre har der været megen skriveri frem og tilbage og telefonopkald forbundet med arbejdet.

Det har krævet en masse underskrifter fra den eksisterende bestyrelse samt fremsendelse af diverse dokumenter.

Nu hvor vi står i den situation, at vi skal have en ny bestyrelse, skal vi hele møllen igennem igen.

**Møder i udvalget**

Udvalget har i efteråret afholdt rigtigt mange møder. Vi har haft brug for at mødes for at vende en del punkter en ekstra gang eksempelvis rekruttering, udstillinger, udlodningssystemet, andre aktiviteter mv.

Forhåbentlig kan vi ændre lidt på mødestrukturren i fremtid, så det hele ikke bliver så kompakt.

**Udstillinger på runde gang på Politigården**

I/A-udvalget har valgt at lukke ned for kunstudstillingerne på Politigården. Det skyldes den øget sikkerhed, som gør det svært for medlemmerne at få adgang til Politigården samt mulighed for at færdes på egen hånd i bygningen. Det samme gør sig gældende for udstillende kunstnere, hvorfor det er mest hensigtsmæssigt at lukke helt ned.

I/A-udvalget har desværre ikke kunne blive enige om at gøre Teglholmen til fast udstillingssted, for dermed arbejde hen imod af få ledelsens tilladelse til, at medlemmerne kan komme her i huset og se den udstillet kunst.

**Hjemmesiden**

Jeg noterede mig på sidste års generalforsamling, at I/A-udvalget fik kritik for hjemmesiden. Efter medlemmernes mening trængte den til en stor oprydning.

Hjemmesiden er nu blevet opdateret, så den ikke længere er så ”rodet”.

Fremadrettet vil vi arbejde hen imod at bruge den mere aktivt, eksempelvis med løbende opdatering af indkøbt kunst, forslag til kunstudstillinger mv.

Hvis I har nogle ønsker, vil udvalget meget gerne høre om dem.

**Medlemsdatabase**

I forbindelse med udsendelse af giroopkrævninger og indkaldelse til generalforsamling har jeg noteret mig, at vi trænger til at få ryddet op i vores medlemsdatabase.

Jeg har i hvert fald kunne konstatere, at vi ikke er fuld opdateret med oplysninger på visse medlemmer og antallet af medlemmer i databasen stemmer ikke overens med oplysninger fra eksempelvis Sprogforbundet.

Ydermere får vi henvendelser fra medlemmer, der oplyser, at de ikke modtager indkaldelser mv. fra foreningen. Et af problemet er, at vi skal arbejde med flere forskellige distributionslister, da der er forskel på hvilken mail, medlemmerne ønsker oplysningerne sendt til.

Generelt er systemet en stor opgave at ajourføre. Men vi må også erkende, at det er et vigtigt redskab i foreningen.

Derfor tænker jeg, at en oprydning vil være på sin plads, så alle modtager relevante mails fra foreningen.

**Afslutning**

Nu er min beretning ved at nå sin afslutning. Jeg vil gerne takke for det sidste år. Det har været lærerigt at overtage formandsposten, men det har ikke nogen nem opgave, det erkender jeg gerne. Der er en del at rydde op i.

Jeg vil gerne benytte lejligheden til at takke øverste ledelse for deres deltagelse i bestyrelsen, men især en særlig tak til I/A-udvalget, som er med til at holde foreningen i gang.

Vi glæder os til 2019 med forårstur, den populære sommertur og en efterårstur og andet godt, som bestyrelsen måtte finde på.

Så vil jeg blot sige Tak – og godt kunst år til alle

**Kommentarer til formandens beretning:**

**Retspsykiatrisk klinik v/ Lene efterlyste flere alsidige arrangementer fra foreningen, som også appellerede til de unge.**

**Jens Brunsgaard tilkendegav ligeledes, at foreningen burde være opmærksom på at få flere unge til at melde sig ind i foreningen.**

**Jan Ejler roste den nye bestyrelse for det aktive arbejde, der er foregået i årets løb. Han efterlyste ligeledes arrangementer med besøg på forskellige gallerier. Han opfordrede til at kunstforeningens hjemmeside hele tiden var opdateret.**

**Formandens beretning blev godkendt.**

1. **Kassereren aflagde revideret regnskab**

**Kass. Torben Juul Andersen aflagde årets regnskab, hvor der har været indtægter på kr. 209.653,91 og med udgifter på 196.720.15. De forskellig poster blev gennemgået. Regnskabet blev godkendt uden bemærkninger af forsamlingen.**

1. **Indkomne forslag**
   1. **Foreningens fremtidige sammensætning:** Indkøbs- og aktivitetsudvalget foreslår, at udvalget nedlægges og foreningen kun fortsætter med en bestyrelse, hvorfor følgende vedtægter ønskes ændret; §§ 2 c. – 2 d., § 5, § 8, og § 9.
   2. **Udlodningsprocedure:** Indkøbs- og aktivitetsudvalget foreslår en ændring at den nuværende udlodningsprocedure jf. § 12, c.
   3. **Indkaldelse til generalforsamling:** Indkøbs- og Aktivitetsudvalget foreslår, at man stopper med at indrykke en meddelelse i Dansk Politi i forbindelse med indkaldelse til generalforsamlingen jf. §§ 7 - 7 a.

**Ifølge foreningens vedtægter § 11 kræves det, at mindst 2/3 af de stemmeberettigede medlemmer er tilstede og 3/4 heraf stemmer for vedtægtsændringer.**

**Da der ikke er mindst 2/3 incl. fuldmagter (197) tilstede, vil det ikke være muligt at stemme og gennemføre vedtægtsændringerne.**

**Idet man ikke kunne stemme om vedtægtsændringerne, valgte dirigenten at gennemføre en ”prøveafstemning” ved håndsoprækning for at se, om medlemmerne var enig i, at udvalget bevægede sig i den rigtige retning med deres tiltag. Der var stor tilslutning bland de frem-mødte.**

1. **Fastsættelse af kontingent.**

**Fuldgyldig medlem, 35,- kr. pr. mdr.**

**Passive medlemmer, 5,kr. pr. mdr.**

**Kassereren meddelte, at nuværende kontingent fastholdes.**

1. **Valg i henhold til vedtægterne.**

**Valgene blev udsat indtil, at vedtægtsændringerne havde været til afstemning på en ekstra- ordinær generalforsamling.**

1. **Lodtrækningen af indkøbte kunstværker samt ekstratrækning blev gennemført.**
2. **Eventuelt**

**Formanden annoncerede, at der blev indkaldt til ekstraordinær generalforsamling snarest.**

**Formand takkede de fremmødte for interessen for foreningen samt for god ro og orden under generalforsamlingen.**

**Jeanette Schou Lars Eriksen**

**F.g. formand Referent**